CELEX: E2011P0014
Language: mt
Date: 2011-10-19 00:00:00
Title: Azzjoni mressqa fid- 19 ta’ Ottubru 2011 minn DB Schenker kontra l-Awtorità ta' Sorveljanza tal-EFTA (Każ E-14/11)

22.12.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 374/16
            
         Azzjoni mressqa fid-19 ta’ Ottubru 2011 minn DB Schenker kontra l-Awtorità ta' Sorveljanza tal-EFTA
   (Każ E-14/11)
   2011/C 374/11
   Azzjoni kontra l-Awtorità ta' Sorveljanza tal-EFTA tressqet quddiem il-Qorti tal-EFTA fid-19 ta’ Ottubru 2011 minn Schenker North AB, Schenker Privpak AB u Schenker Privpak AS (kollettivament “DB Schenker”), irrappreżentata minn Jon Midthjell, advokat, Advokatfirmaet Midthjell AS, Grev Wedels plass 5, 0151 Oslo, in-Norveġja.
   Ir-rikorrenti jitolbu lill-Qorti tal-EFTA sabiex:
   
               (1)
            
            
               Tannulla d-deċiżjoni kkontestata sakemm tiċħad l-aċċess għad-dokumenti ta' spezzjoni f'Każ Nru 34250 (Norway Post/Privpak);
            
         
               (2)
            
            
               Tordna lill-konvenut u lil xi intervenjenti jħallsu l-ispejjeż.
            
         
      Sfond legali u fattwali u eċċezzjonijiet legali miġjuba bħala sostenn:
   
   
               —
            
            
               Ir-rikorrenti Schenker North AB, Schenker Privpak AB u Schenker Privpak AS huma parti minn DB Schenker, grupp internazzjonali tat-trasport u l-loġistika tal-merkanzija, proprjetà tad-Deutsche Bahn AG. Schenker North AB tmexxi l-operazzjonijiet ta’ negozju tal-grupp fuq l-art, bil-baħar u bil-ferrovija fin-Norveġja, l-Isvezja u d-Danimarka, inklużi s-sussidjarji Schenker Privpak AS u Schenker Privpak AB (kollettivament irreferuti bħala “DB Schenker”).
            
         
               —
            
            
               Fl-14 ta’ Lulju 2010, l-Awtorità ta’ Sorveljanza tal-EFTA adottat deċiżjoni fil-Każ Nru 34250 (Norway Post/Privpak), fejn sabet li Norway Post kienet abbużat mill-pożizzjoni dominanti tagħha fis-suq Norveġiż tal-kunsinja tal-pakketti bejn in-negozji u l-konsumaturi fl-2000-2006. Ir-rikorrenti qed isegwu talba għad-danni kontra Norway Post għat-telf ikkawżat mill-ksur. Fit-3 ta’ Awwissu 2010, ir-rikorrenti ssottomettew talba għall-aċċess tad-dokumenti skont ir-Regoli dwar l-Aċċess għad-Dokumenti (RAD) stabbiliti mid-Deċiżjoni tal-Awtorità ta’ Sorveljanza tal-EFTA tas-27 ta’ Ġunju 2008.
            
         
               —
            
            
               B’ittra tas-16 ta’ Awwissu 2011, l-Awtorità ta’ Sorveljanza tal-EFTA rrifjutat it-talba tar-rikorrenti għall-aċċess tad-dokumenti miġbura waqt spezzjoni ġewwa l-bini ta’ Norway Post bejn il-21 u l-24 ta’ Ġunju 2004. Ir-rikorrenti qed jikkontestaw dan ir-rifjut skont l-Artikolu 36 SCA.
            
         Ir-rikorrenti jsostnu li, fil-konfront ta’ DB Schenker, l-Awtorità ta’ Sorveljanza tal-EFTA kisret id-dritt tal-aċċess għad-dokumenti skont l-Artikolu 2(1) RAD,
   
               —
            
            
               bl-applikazzjoni ħażina tal-eċċezzjoni fl-Artikolu 4(1)(b) RAD li għandha x’taqsam mal-privatezza u l-integrità personali;
            
         
               —
            
            
               bl-applikazzjoni ħażina tal-eċċezzjonijiet fl-Artikolu 4(2) RAD li għandhom x’jaqsmu mal-interessi kummerċjali, l-ispezzjonijiet u l-investigazzjonijiet u l-interess pubbliku akbar mill-iżvelar tiegħu; u
            
         
               —
            
            
               bil-ksur tad-dritt għall-aċċess parzjali tad-dokumenti fl-Artikolu 4(6) RAD.